
ประกาศองค์การบริหารส่วนตำบลสระแก้ว
เรื่อง  สอบราคาซื้อเครื่องรับส่งวิทยุ ระบบ VHF/FM
….……………………..


ด้วยองค์การบริหารส่วนตำบลสระแก้ว   อำเภอท่าศาลา   จังหวัดนครศรีธรรมราช  มีความประสงค์จะสอบราคาซื้อเครื่องรับส่งวิทยุ ระบบ VHF/FM ชนิดมือถือ ๕ วัตต์  จำนวน ๘ เครื่อง  ชนิดประจำที่ ๑๐ วัตต์  จำนวน ๑ เครื่อง  และชนิดติดรถยนต์ ขนาด ๑๐ วัตต์  จำนวน ๑ เครื่อง  ตามรายละเอียดข้อกำหนดขององค์การบริหารส่วนตำบลสระแก้ว   งบประมาณเป็นเงิน  ๑๕๐,๐๐๐.- บาท  (เงินหนึ่งแสนห้าหมื่นบาทถ้วน)
            ผู้มีสิทธิเสนอราคาจะต้องมีคุณสมบัติ ดังต่อไปนี้

๑.  ผู้มีสิทธิเสนอราคาต้องเป็นผู้ที่มีอาชีพขายพัสดุที่สอบราคาซื้อ

๒.  ต้องมีหลักฐานเป็นตัวแทนผู้แทนจำหน่าย  ผู้แทนจำหน่าย  ผู้ประกอบการ มาแสดงด้วย



๓.  ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยงานบริหารราชการส่วนท้องถิ่น ในขณะที่ยื่นซองสอบราคา


๔.  ไม่เป็นผู้ที่ได้รับเอกสารสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของเสนอราคาได้มีคำสั่งให้สละสิทธิ์ความคุ้มกันเช่นว่านั้น


๕.  ไม่เป็นผู้มีผลประโยชน์ร่วมกันกับผู้เสนอราคารายอื่น ที่เข้าเสนอราคาให้แก่องค์การบริหารส่วนตำบลสระแก้ว  ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาซื้อครั้งนี้


๖.  ผู้เสนอราคาจะต้องเป็นผู้ที่ได้ซื้อเอกสารสอบราคาจากองค์การบริหารส่วนตำบลสระแก้ว



กำหนดยื่นซองสอบราคา  ตั้งแต่วันที่  ๑๗  เดือน มกราคม พ.ศ. ๒๕๕๔  ถึงวันที่  ๒๘  มกราคม  พ.ศ. ๒๕๕๔  ระหว่างเวลา  ๐๘.๓๐ – ๑๖.๓๐ น. (ในวันและเวลาราชการ)  ณ  องค์การบริหารส่วนตำบลสระแก้ว  อำเภอท่าศาลา  จังหวัดนครศรีธรรมราช หรือส่งทางไปรษณีย์ลงทะเบียน  โดยถือวันและเวลาที่องค์การบริหารส่วนตำบลสระแก้วลงรับจากไปรษณีย์ เป็นเวลารับซอง 


กำหนดเปิดซองสอบราคาในวันที่  ๓๑  เดือน มกราคม  พ.ศ. ๒๕๕๔   ตั้งแต่เวลา   ๐๙.๓๐  น.  เป็นต้นไป ณ ศูนย์รวมข้อมูลข่าวสารการจัดซื้อหรือการจ้างขององค์การบริหารส่วนตำบลระดับอำเภอ (ห้องท้องถิ่นอำเภอ)


ผู้สนใจติดต่อขอซื้อเอกสารสอบราคาในราคาชุดละ  ๕๐๐.- บาท  ได้ที่  องค์การบริหารส่วนตำบลสระแก้ว  ระหว่างวันที่  ๑๗  เดือน มกราคม พ.ศ.๒๕๕๔  ถึงวันที่  ๒๘  เดือน มกราคม  พ.ศ.๒๕๕๔ (ในวันและเวลาราชการ)  หรือดูรายละเอียดเพิ่มเติมได้ที่ www.srakeaw.go.th  และ www.gprocurement.go.th  หรือสอบถามทางโทรศัพท์หมายเลข  ๐-๗๕๓๗-๕๑๖๒  


ประกาศ  ณ  วันที่  ๑๔  เดือน มกราคม  พ.ศ. ๒๕๕๔

                                                               (นายวิโรจน์  พิมเสน)
      

นายกองค์การบริหารส่วนตำบลสระแก้ว
